তাদের মতে, প্রধানমন্ত্রী সিলেট সফর করলে নেতাকর্মীরা তাকে স্বাগত জানাতে অনেকগুলো তোরণ নির্মাণ করেন। গত জানুয়ারির সফরে তো শতাধিক তোরণ নির্মিত হয়েছিল। এবার সে সংখ্যাটি ছাড়িয়ে যেতে পারে। ইতোমধ্যে নগরীর জিন্দাবাজার, জল্লারপার, লামাবাজার, তালতলা, রিকাবিবাজার, মিরের ময়দান, আম্বরখানা, বন্দরবাজার, সুবহানীঘাট, শাহজালাল ব্রিজ, কিনব্রিজ, কাজিরবাজার ব্রিজের দুই দিকেই প্রচুর ব্যানার-ফেস্টুন টানানো হয়েছে।